ব্রাহ্মণবাড়িয়া জেলার আশুগঞ্জ উপজেলা সদরে স্থাপিত ফিরোজ মিয়া সরকারি কলেজটি ব্রাহ্মণবাড়িয়া জেলার একটি ঐতিহ্যবাহী শিক্ষা প্রতিষ্ঠান। আশুগঞ্জ অঞ্চলে একটি কলেজ প্রতিষ্ঠার লক্ষে আলমনগরিস্থ কলেজ প্রতিষ্ঠাতার মেসার্স শরীফ রাইস মিলে ১৯৯২ খ্রিষ্টাব্দের ১৯ সেপ্টেম্বর এলাকাবাসীদের এক সভায় কলেজ প্রতিষ্ঠার উদ্যোগ নেয়া হয়। আশুগঞ্জের ধণাঢ্য ব্যক্তিত্ব আলহাজ্ব মোঃ ফিরোজ মিয়ার অকৃত্রিম দান ও স্বপ্নের বাস্তব প্রতিফলনই হলো ফিরোজ মিয়া সরকারি কলেজ।কলেজটি প্রতিষ্ঠার পেছনে প্রতিষ্ঠাতা আলহাজ্ব মোঃ ফিরোজ মিয়ার স্বপ্ন ছিল আশুগঞ্জ তথা ব্রাহ্মণবাড়িয়া পশ্চিমাঞ্চলের ছাএ-ছাএীদের উচ্চতর শিক্ষা লাভের সুযোগ সৃষ্টি করে দেয়া এবং নারীদের উচ্চশিক্ষার হার বৃদ্ধিতে সহায়তা করণ। ২২ সেপ্টেম্বর অনুষ্ঠিত সুধীজনের এক সভায় কুমিল্লা শিক্ষা বোর্ডের বিধি মোতাবেক কলেজ পরিচালনার জন্য খবির উদ্দিন আহমেদ,জেলা প্রশাসক,ব্রাহ্মণবাড়িয়াকে প্রধান করে ৭ সদস্যবিশিষ্ট একটি সাংগনিক কমিটি গঠিত হয়। এ সালেরই ১৬ নভেম্বর জেলা প্রশাসক,ব্রাহ্মণবাড়িয়া কলেজটি দ্রুত বাস্তবায়নের লক্ষে এলাকার সুধীজনদের নিয়ে ৩১ সদস্যবিশিষ্ট আরেকটি অর্গানাইজিং কমিটি গঠন করেন।তৎকালীন শিক্ষা সচিব শফিউল আলমের পৃষ্ঠপোষকতায় ১৯৯২ সালের ৩ অক্টোবর থেকে শুরু হয় ছাত্র-ছাত্রী ভর্তি প্রক্রিয়া। ১৯৯২-১৯৯৩ শিক্ষাবর্ষে ১২৪ জন ছাত্র-ছাত্রী নিয়ে ৯ নভেম্বর থেকে শুরু হয় পাঠদান।কলেজের ১ম ব্যাচে ছাত্রী সংখ্যা ছিল ৪১ জন।কথাশিল্পী মিন্নাত আলী ছিলেন এ কলেজের প্রথম অধ্যক্ষ ।

তথ্যসূত্র
সহ শিক্ষা কার্যক্রম
প্রতিষ্ঠার ইতিহাস
অনুষদ ও বিষয়